№36-723/VIII шешім

10.07.2026 ж.
   VIII-шақырылған Үржар аудандық мәслихаттың  

   кезекті 36-сессиясын шақыру туралы
        Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» Заңының 10, 19 баптарын басшылыққа алып, Үржар аудандық мәслихаттың кезекті 36-сессиясы 2026 жылдың 22 шілдесінде сағат 10.00-де шақырылсын.

Сессияға ұсынылатын күн тәртібі:

        1. Аудан әкімінің өзіне жүктелген функциялар мен міндеттерді орындауының есебі туралы.

А.Башимбаев - Үржар ауданының әкімі

        2. Аудан көлемінде Қазақстан Республикасының салық кодексі талаптарына сәйкес салық және бюджетке міндетті төлемдердің орындалуының барысы туралы

Е.Жумадилов- Аудан бойынша мемлекеттік кірістер басқармасының басшысы

        3. Үржар ауданында арнайы әлеуметтік қызметтерді көрсету сапасы туралы

Л.Дуйсенова - Үржар ауданының жұмыспен қамту және әлеуметтік  бағдарламалар бөлімінің басшысы
        4. Ауыл шаруашылығы, еңбек, сауданы дамыту, өндіріс, кәсіпкерлік,                                                          коммуналдық-тұрмыстық қызметтер, байланыс және экология жөніндегі                                                               тұрақты комиссияның есебі туралы

А.Абайбеков - тұрақты комиссия төрағасы.

     5. Әр түрлі мәселелер.   

     Депутаттар мен шақырылғандарды тіркеу сағат 8.30-да басталады.

     Аудандық мәслихаттың тұрақты комиссияларының бірлескен отырысы сағат 9.00-де өткізіледі.

     Аудандық мәслихаттың кезекті 36-сессиясының өтетін күні мен уақыты туралы Үржар аудандық мәслихаттың интернет-ресурсындағы ресми парақшасы арқылы хабарлансын.    

       Үржар аудандық 

       мәслихатының төрағасы                                                         А.Омаров

№36-724/VIII шешім

22.07.2026 ж.

Үржар аудандық мәслихаттың

кезекті 36-сессиясының күн

тәртібі туралы


        «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы  Заңының 19 бабының 3 тармағы 1) тармақшасына сәйкес, Үржар аудандық мәслихаты ШЕШТІ:     

       Аудандық мәслихаттың кезекті 36-сессиясының күн тәртібі бекітілсін:
       1. Аудан әкімінің өзіне жүктелген функциялар мен міндеттерді орындауының есебі туралы.

А.Башимбаев - Үржар ауданының әкімі

        2. Аудан көлемінде Қазақстан Республикасының салық кодексі талаптарына сәйкес салық және бюджетке міндетті төлемдердің орындалуының барысы туралы

М.Казбекова - Үржар ауданы бойынша мемлекеттік кірістер басқармасы басшысының міндетін атқарушы
        3. Үржар ауданында арнайы әлеуметтік қызметтерді көрсету сапасы туралы

Л.Дуйсенова - Үржар ауданының жұмыспен қамту және әлеуметтік  бағдарламалар бөлімінің басшысы
        4. Ауыл шаруашылығы, еңбек, сауданы дамыту, өндіріс, кәсіпкерлік,                                                          коммуналдық-тұрмыстық қызметтер, байланыс және экология жөніндегі                                                               тұрақты комиссияның есебі туралы

А.Абайбеков - тұрақты комиссия төрағасы.

     5. Әр түрлі мәселелер.   

     1) Барқытбел, Жаңа Тілек, Елтай ауылдық округтері бойынша атқарылған жұмыстардың барысы туралы

Ауылдық округтердің әкімдері

      2) «Ауданда қысқы мерзімге жол қатынасының тұрақтылығын қамтамасыз ету және білім беру, мәдениет, денсаулық сақтау мекемелерінде жылу маусымына дайындықтың барысы туралы» мәселені кезекті сессияға дайындау 

жөніндегі Уақытша комиссияның құрамы туралы.
      Үржар аудандық 

      мәслихатының төрағасы                                                       А.Омаров

 №36-725/VIII шешім

22.07.2026 ж.

Аудан әкімінің өзіне жүктелген қызметі

мен міндеттерін атқаруы туралы

       «Әкімдердің мәслихаттар алдында есеп беруін өткізу туралы». Қазақстан Республикасы Президентінің 2006 жылғы 18 қаңтардағы №19 Жарлығына және Үржар аудандық мәслихаттың жұмыс регламентіне сәйкес Үржар аудандық мәслихаты ШЕШТІ:

       1. Үржар ауданының әкімі А.Башимбаевтың «Аудан әкімінің өзіне жүктелген қызметі мен міндеттерін атқаруы туралы» есебі бекітілсін (қоса берілген). 

       2. Аудан әкіміне ұсынылсын:

       1) алдағы кезеңде ауданның әлеуметтік-экономикалық көрсеткіштерін дамытуды және өсу қарқынына жұмыс атқаруды жалғастыру және ұдайы қадағалау;

       2) жоспарланған бюджеттік инвестициялық жобаларды іске асыруды қамтамасыз етуді жалғастыру;

       3) тиісті мақсаттарға қарастырылған бюджет қаражатын тиімді пайдалануын бақылай отырып, бірінші кезекте орындалатын жұмыстарға бағыттау арқылы ауданның әлеуметтік-экономикалық дамуын қамтамасыз ету;

       4) егін және мал шаруашылығын, шағын және орта бизнестің дамуын  бақылауда ұстауды жалғастыру;

       5) Үржар ауданын әлеуметтік-экономикалық дамытуда межеленген көрсеткіштердің орындалуын және бюджет қаражатын тиімді пайдалануын қадағалау; 

       6) 2026 жылға аудан үшін сұранысқа ие жобалық сметалық құжаттар дайындауға бөлінген қаражатқа мемлекеттік сатып алу конкурстарының уақтылы және заң талаптарына сай өтуіне баса назар аудару; 

       7) мемлекеттік мекемелер мен ұйымдардың міндеттерінің нақтылы орындалуын қамтамасыз ету мәселесін тұрақты бақылауда ұстау;
        3. Осы шешімнің орындалуын бақылау аудандық мәслихаттың тұрақты комиссияларына жүктелсін.
        4. Осы шешім қол қойылған күннен бастап күшіне енеді. 
      Үржар аудандық

      мәслихатының төрағасы                                                  А.Омаров

№36-726/VIII шешім

22.07.2026 ж.

Аудан көлемінде Қазақстан Республикасының

Салық кодексі талаптарына сәйкес салық 

және бюджетке міндетті төлемдердің 

орындалуының барысы туралы

        Қазақстан Республикасының «Қазакстан Республикасындағы жергілікті мемлекеттік басқару және өзін-өзі басқару туралы» Заңының 6 бабына сәйкес Үржар аудандық мәслихаты ШЕШТІ:

        1. Үржар ауданы бойынша мемлекеттік кірістер басқармасы басшысының міндетін атқарушы М.Казбекованың «Аудан көлемінде Қазақстан Республикасының салық кодексі талаптарына сәйкес салық және бюджетке міндетті төлемдердің орындалуының барысы туралы» баяндамасы назарға алынсын.

        2. Үржар ауданы бойынша мемлекеттік кірістер басқармасына (М.Казбекова) ұсынылсын:
       1) бюджетке берешекті өндіру, камералдық бақылау, экономикалық жұмыстар мен көрсетілетін қызметтердің сапасын көтеру, түсіндірме жұмыстарын жандандыру, жемқорлықтың алдын алу жұмыстарын күшейту, барлық салық түрінен түсім қарқынын өсіру, әрдайым қосымша қор көзін іздестіру жұмыстарын жалғастыру;
        2) аудандық  бюджеттің кіріс бөлігінің  барлық  түрінен  жылдық  жоспардың толығымен  орындалуын  қамтамасыз  ету;

        3) тіркелмеген жер телімдерін, мүліктерді анықтап, қажет болса қайта бағалатып, орындалмаған салықтық міндеттемелердің орындалуын қамтамасыз ету;

        3. Осы шешімнін орындалуын бақылау аудандық мәслихаттың тұрақты комиссияларына жүктелсін.

        4. Осы шешім қол қойылған күннен бастап күшіне енеді.

       Үржар аудандық

       мәслихатының төрағасы                                                         А.Омаров

№36-727/VIII шешім

22.07.2026 ж.

Үржар ауданында әлеуметтік қызметтерді 
көрсету сапасы туралы
 Қазақстан Республикасының «Қазақстан Республикасындағы жергілікті мемлекеттік басқару және өзін өзі басқару туралы» Қазақстан Республикасы Заңының 6 бабына сәйкес Үржар аудандық мәслихаты ШЕШТІ:
        1. Үржар аудандық жұмыспен қамту және әлеуметтік бағдарламалар бөлімінің басшысы Л.Дүйсенованың «Үржар ауданында әлеуметтік қызметтерді көрсету сапасы туралы» баяндамасы назарға алынсын.

        2. Аудандық жұмыспен қамту және әлеуметтік бағдарламалар бөліміне (Л.Дүйсенова), ауылдық округ әкімдеріне: 

        1) кедейлікті төмендету, жұмыспен қамту жөніндегі мемлекеттік бағдарламаларды және басқа да әлеуметтік бағдарламаларды жүзеге асыру, жұмыспен қамту және аз қамтылған халықты әлеуметтік қорғау саласындағы қызметті аудандағы экономикалық және әлеуметтік саясаттың басқа да бағыттарымен үйлестіру;

     2) халықтың еңбек етуде, мемлекеттік қолдау, әлеуметтік көмек және әлеуметтік қызмет көрсетуде конституциялық құқықтарын және мүддесін іске асыру;

       3) әлеуметтік-осал санаттардағы азаматтарға  әлеуметтік көмек көрсетуді жалғастыру, әлеуметтік қорғау саласындағы Қазақстан Республикасының заңнамасын іске асыруды қамтамасыз ету;

      4) бөлім құзыретіне кіретін мәселелер бойынша нормативтік құқықтық актілер жобасын әзірлеу және сараптау;

       5) көрсетілетін әлеуметтік қызметтер мен төлемдерге байланысты нормативтік-құқықтық актілерді үнемі аса бақылауда ұстап, дер кезінде заңнамаға сәйкестендіру.
       3. Осы шешімнің орындалуын қадағалау аудандық мәслихаттың тұрақты комиссияларына  жүктелсін.

       4. Осы шешім қол қойылған күннен бастап күшіне енеді. 

     Үржар аудандық

     мәслихатының төрағасы                                                     А.Омаров
№36-728/VIII шешім

22.07.2026 ж.

Аудандық мәслихаттың  ауыл шаруашылығы, 

еңбек, сауданы дамыту, өндіріс, кәсіпкерлік,

коммуналдық-тұрмыстық қызметтер, байланыс

және экология жөніндегі тұрақты комиссияның 

есебі туралы 

       Қазақстан Республикасының «Қазакстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Заңының 8, 12 баптарына сәйкес Үржар аудандық мәслихаты ШЕШТІ:

        1. Аудандық мәслихаттың ауыл шаруашылығы, еңбек, сауданы дамыту, өндіріс, кәсіпкерлік, коммуналдық-тұрмыстық қызметтер, байланыс және экология мәселелері жөніндегі тұрақты комиссияның төрағасы Ә.Абайбековтың есебі мәліметке алынсын.

       2. Тұрақты комиссияның төрағасы Ә.Абайбеков әрбір комиссия мүшесінің өз міндеттерін орындаудағы белсенділігін одан әрі арттыруға қол жеткізуге міндеттелсін. 
      Үржар аудандық

      мәслихатының төрағасы                                                      А.Омаров

№36-729/VIII шешім

22.07.2026 ж.

Барқытбел, Жаңа Тілек, Елтай,  

ауылдық округтері бойынша 

атқарылған жұмыстарының  
барысы туралы

        «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 6 бабына сәйкес  Үржар аудандық мәслихаты ШЕШТІ:
        1. Үржар ауданының Барқытбел ауылдық округінің әкімі А.Толықбаевтың, Жаңа Тілек ауылдық округінің әкімі Р.Асылхановтың, Елтай ауылдық округінің әкімі Д.Төлемисовтың «Ауылдық округтері бойынша атқарылған жұмыстарының  барысы туралы» баяндамалары назарға алынсын. 
       2. Ауылдық округтердің әкімдеріне (А.Толықбаев, Р.Асылханов, Д.Төлемисов) ұсынылсын:

       1) құрылыс саласында жүргізіліп жатқан жұмыстарды жалғастырып, тиісті мерзімде аяқталуын бақылау;  
       2) жол жөндеу, жарықтандыру бойынша жұмыстардың сапасын қадағалау;
       3) елді мекенді абаттандыру бойынша жоспарланған жұмыстарды аяқтау. 

       4) қыс мезгілде жол қатынасының тұрақтылығын, мектеп, бала бақша, дәрігерлік амбулаториялардың жылу қазандықтарының талапқа сай жұмыс істеуін, ауылдық округ тұрғындарының көмірмен қамтамасыз етілуін қатаң назарда ұстау.

       3. Осы шешімнің орындалуын бақылау аудандық мәслихаттың тұрақты комиссияларына жүктелсін.
       4. Осы шешім қол қойылған күннен бастап күшіне енеді. 
    Үржар аудандық

    мәслихатының төрағасы                                                    А.Омаров

№36-730/VIII шешім

22.07.2026 ж.

«Ауданда қысқы мерзімге жол қатынасының 
тұрақтылығын қамтамасыз ету және білім беру, 
мәдениет, денсаулық сақтау мекемелерінде 
жылу маусымына дайындықтың барысы
туралы» мәселені кезекті сессияға дайындау 

жөніндегі Уақытша комиссияның құрамы туралы
        «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 17 бабына сәйкес, Үржар аудандық мәслихаты ШЕШТI: 

        1. Уақытша комиссияның келесі құрамы құрылсын:  

Тұрлыбеков Анет Біржанұлы      - комиссия төрағасы, аудан әкімінің 

                                                           орынбасары,  

Жұмашев Ернат Нұрланұлы        - комиссия төрағасының орынбасары, 
                                                           Үржар аудандық  тұрғын үй коммуналдық 

                                                           шаруашылық, жолаушылар көлігі және 

                                                           автомобиль  жолдары бөлімінің басшысы;                                        

 Төлеуғазыев Саят Серікжанұлы - комиссия хатшысы, Үржар аудандық

                                                           тұрғын үй коммуналдық шаруашылық,
                                                           жолаушылар көлігі және автомобиль
                                                           жолдары бөлімінің сектор меңгерушісі.

Комиссия мүшелері:
Ақласова Жанар Советханқызы  - Бюджет, әлеуметтік-экономикалық даму, 
                                                           депутаттық өкілеттік және этикасы, салық, 
                                                           заңдылық, денсаулықты сақтау, білім беру, 
                                                           мәдениет, жанұяны қорғау, жастар мен 
                                                           мүгедектер мәселелері жөніндегі тұрақты
                                                           комиссияның төрағасы;      

Абайбеков Әсет Абайұлы            - Ауыл шаруашылығы, еңбек, сауданы дамыту, 
                                                           өндіріс, кәсіпкерлік, коммуналдық-
                                                           тұрмыстық қызметтер, байланыс және 
                                                           экология жөнінде тұрақты комиссияның 
                                                           төрағасы;   

Ақпекова Айсұлу Талғатқызы    - Ауыл шаруашылығы, еңбек, сауданы дамыту, 
                                                          өндіріс, кәсіпкерлік, коммуналдық-
                                                          тұрмыстық қызметтер, байланыс және 
                                                          экология жөніндегі тұрақты комиссияның 
                                                          мүшесі;     
Сәбитов Сабырбек                       - Бюджет, әлеуметтік-экономикалық даму, 
Тұнғышбайұлы                               депутаттық өкілеттік және этикасы, салық, 
                                                         заңдылық, денсаулықты сақтау, білім беру, 
                                                         мәдениет, жанұяны қорғау, жастар мен 
                                                         мүгедектер мәселелері жөніндегі тұрақты 

                                                         комиссиясының мүшесі.

             2. Осы шешім қол қойылған күннен бастап күшіне енеді.

     Үржар аудандық

     мәслихатының төрағасы                                                       А.Омаров

